pythainlp/thai-wiki-dataset-v3 huggingface dataset:
เซาท์ไชนามอร์นิงโพสต์

เซาท์ไชนามอร์นิงโพสต์ (South China Morning Post, SCMP) กับ ซันเดย์มอร์นิงโพสต์ (Sunday Morning Post) ของฉบับวันอาทิตย์ เป็นหนังสือพิมพ์ภาษาอังกฤษฐานฮ่องกงที่ถือครองโดยกลุ่มอาลีบาบา ก่อตั้งใน ค.ศ. 1903 โดย Tse Tsan-tai กับอัลเฟรด คันนิงแฮม หนังสือพิมพ์นี้ยังคงเป็น newspaper of record ของฮ่องกงนับตั้งแต่สมัยอาณานิคมบริติช
การหมุนเวียนของหนังสือพิมพ์ยังอยู่ในสภาพคงที่เป็นเวลาหลายปี โดยยอดขายเฉลี่ยต่อวันอยู่ที่ 100,000 ฉบับใน ค.ศ. 2016 งานสำรวจของมหาวิทยาลัยฮ่องกงของจีนใน ค.ศ. 2019 ระบุว่า SCMP ถือได้ว่าเป็นหนังสือพิมพ์จ่ายเงินที่น่าเชื่อถือที่สุดในฮ่องกง
SCMP เคยถือครองโดยนิวส์คอร์ปอเรชันของรูเพิร์ต เมอร์ด็อกใน ค.ศ. 1986 จนกระทั่ง Robert Kuok ผู้ประกอบการอสังหาริมทรัพย์สัญชาติมาเลเซีย ซื้อกิจการนี้ใน ค.ศ. 1993 จากนั้น ในวันที่ 5 เมษายน ค.ศ. 2016 กลุ่มอาลีบาบาซื้ิอทรัพย์สินสื่อของกลุ่ม SCMP ซึ่งรวมถึง SCMP ด้วย ในเดือนมกราคม ค.ศ. 2017 Gary Liu อดีตประธานเจ้าหน้าที่บริหารจากดิกก์ กลายเป็นประธานเจ้าหน้าที่บริหารของ SCMP
นับตั้งแต่เปลี่ยนเจ้าของใน ค.ศ. 2016 มีข้อกังวลเกี่ยวกับความเป็นอิสระของบรรณาธิการและการเซ็นเซอร์ตัวเองของสำนักพิมพ์ นักวิจารณ์อย่าง เดอะนิวยอร์กไทมส์, Der Spiegel และ ดิแอตแลนติก กล่าวหาว่าหนังสือพิมพ์นี้มีภารกิจสนับสนุนอำนาจอ่อนของจีนไปยังต่างประเทศ ใน ค.ศ. 2022 บรรณาธิการของ SCMP และนักข่าวอีกสองคนลาออกหลังสื่อตีพิมพ์ถูกกล่าวหาว่าระงับการตีพิมพ์การสอบสวนการฆ่าล้างเผ่าพันธุ์ชาวอุยกูร์
== อ้างอิง ==
== แหล่งข้อมูลอื่น ==
หนังสือพิมพ์ภาษาอังกฤษที่ตีพิมพ์ในฮ่องกง
กลุ่มอาลีบาบา
อดีตบริษัทย่อยของนิวส์คอร์ปอเรชัน
Aethiopana

Aethiopana เป็นสกุลของผีเสื้อในวงศ์ Lycaenidae ซึ่งมีถิ่นกำเนิดในเขตทางชีวภูมิศาสตร์แอโฟรทรอปิคัล มีชนิดพันธุ์เดียวคือ Aethiopana honorius (acraea blue) แหล่งอาศัยพบในป่าไม้ใน ประเทศกินี เซียร์ราลีโอน ไลบีเรีย โกตดิวัวร์ กานา โตโก ไนจีเรีย แคเมอรูน กาบอง สาธารณรัฐคองโก สาธารณรัฐประชาธิปไตยคองโก และยูกันดา
หนอนตัวอ่อนพบบนเปลือกไม้ที่เป็นแหล่งอาศัยของมดฮี้ (Crematogaster spp.) หนอนตัวอ่อนมีสีน้ำตาล มีขนปกคลุมจำนวนมาก คล้ายตัวอ่อนของผีเสื้อกลางคืน
== ชนิดพันธุ์ย่อย ==
Aethiopana honorius honorius พบในลุ่มแม่น้ำโอโยโนและภาคใต้ของประเทศไนจีเรีย, ประเทศแคเมอรูน, กาบอง, คองโก, ภาคตะวันตกของประเทศยูกันดา, สาธารณรัฐประชาธิปไตยคองโกในจังหวัดมองกาลา, จังหวัดโอ-อูแอล, จังหวัดโชโป, จังหวัดชัวปา, จังหวัดเอกาเตอร์, กินชาซา, จังหวัดซังกูรู และจังหวัดลัวลาบา
Aethiopana honorius divisa  พบในประเทศกินี, เซียร์ราลีโอน, ไลบีเรีย, โกตดิวัวร์, กานา, โตโก, ไนจีเรียพบทางตะวันตกของแม่น้ำไนเจอร์
== อ้างอิง ==
== แหล่งข้อมูลอื่น ==
Poritiinae
ผีเสื้อ
พระยาโชฎึกราชเศรษฐี

พระยาโชฎึกราชเศรษฐี เป็นบรรดาศักดิ์ขุนนางที่ดำรงตำแหน่งเจ้ากรมท่าซ้าย ถือศักดินา 1400 ดูแลการเก็บภาษีอากร การติดต่อค้าขายกับประเทศทางตะวันออก ศาลคดีจีน ไปจนถึงการควบคุมดูแล ชาวจีน ในสังคมไทยให้อยู่อย่างสงบสุข มีประวัติมาแต่ครั้งกรุงศรีอยุธยา ในทำเนียบศักดินาของสมเด็จพระบรมไตรโลกนาถทำเนียบตำแหน่งขุนนาง ซึ่งในชั้นหลังเรียกว่า กรมท่าซ้าย มีหลวงโชฎึกราชเศรษฐี หัวหน้าฝ่ายจีน คู่กับพระจุฬาราชมนตรี เป็นหัวหน้าฝ่ายแขก ซึ่งปัจจุบันตำแหน่งพระยาโชฎึกราชเศรษฐีไม่มีแล้ว คงเหลือแต่จุฬาราชมนตรีเท่านั้น
== ประวัติ ==
ตำแหน่งเจ้ากรมท่าซ้าย เริ่มมีตั้งแต่สมัยกรุงศรีอยุธยา ปรากฎในกฎหมายพระไอยการตำแหน่งนาพลเรือนที่ตราขึ้นสมัยสมเด็จพระบรมไตรโลกนาถ เมื่อ พ.ศ. 1997 กล่าวถึงกรมท่า ประกอบด้วย 2 กรมคือ
กรมท่าซ้าย – มีขุนนางตำแหน่งเจ้ากรมคือ หลวงโชดึกราชเศรษฐี ศักดินา 1,400 ไร่
กรมท่าขวา – มีขุนนางตำแน่งเจ้ากรม คือ พระจุฬาราชมนตรี ศักดินา 1,400 ไร่
ต่อมาปรับเป็นพระยาทั้ง 2 กรม ในสมัยอยุธยาตอนกลาง
ขุนนางเจ้ากรมท่าซ้ายในสมัยอยุธยา สันนิษฐานว่าเป็นจีนฮกเกี้ยนส่วนมาก ทำหน้าที่ติดต่อดูแลกับชาวต่างชาติทางฝั่งซ้ายของทะเลไทย คือพวกจีน ญวน ญี่ปุ่น รับผิดชอบกิจการสำเภาหลวงที่ออกไปค้าขายกับประเทศเหล่านั้นด้วย มีหน้าที่เป็นหัวหน้าควบคุมชาวจีนในประเทศไทย ร่างและแปลพระราชสาส์นระหว่างไทยกับจีนด้วย คู่กับตำแหน่งจุฬาราชมนตรี เจ้ากรมท่าขวา ทำหน้าที่คุมการค้ากับมลายู อินเดีย และเปอร์เซีย
ต่อมาในสมัยรัตนโกสินทร์ กรมท่าซ้ายคุมการเดินเรือและการค้าของสยามโดยมีชาวจีนเป็นกะลาสี นอกจากนี้กรมท่าจะทำหน้าที่เจรจาในการทำสนธิสัญญาที่เป็นลายลักษณ์อักษรเพื่อเป็นข้อบังคับใช้ปฏิบัติ ซึ่งกลายเป็นหน้าที่หลักของกรมท่า ต่อมาในสมัยรัชกาลที่ 5 กรมท่าถูกยุบและปรับเปลี่ยนมาเป็นกระทรวงการต่างประเทศ เป็นเหตุให้ตำแหน่งพระยาโชฎึกราชเศรษฐี ถูกยกเลิกไปด้วย โดยมีผู้ดำรงตำแหน่งคนสุดท้ายคือ พระยาโชฎึกราชเศรษฐี (ผ่อง โชติกะพุกกะณะ)
== รายชื่อพระยาโชฎึกราชเศรษฐี ==
== อ้างอิง ==
โชฎึกราชเศรษฐี
ชาวไทยเชื้อสายจีน
สมการเค็พเพลอร์

สมการเค็พเพลอร์ (Kepler-Gleichung) เป็นสมการอดิศัยในทางกลศาสตร์วงโคจร ที่ใช้อธิบายความสัมพันธ์ระหว่างมุมกวาดเยื้องศูนย์กลาง  E , มุมกวาดเฉลี่ย  M  และ ความเยื้องศูนย์กลางของวงโคจร  e  ในปัญหาเค็พเพลอร์ที่ใช้ในกฎการเคลื่อนที่ของดาวเคราะห์ของเค็พเพลอร์
M = E  - e \sin E
เมื่อแทนค่าความเยื้องศูนย์กลาง  e  ที่กำหนดโดยวงโคจรในสมการนี้ ตำแหน่งของดาวเคราะห์ในวงโคจรสามารถระบุได้โดยการหาค่ามุมกวาดเยื้องศูนย์กลาง  E  ในรูปของฟังก์ชันของค่ามุมกวาดเฉลี่ย  M 
== ประวัติศาสตร์ ==

ในหนังสือ อัสโตรโนเมีย โนวา (Astronomia nova, ดาราศาสตร์ใหม่) ในปี ค.ศ. 1609 โยฮันเนิส เค็พเพลอร์ได้อธิบายถึงสิ่งที่ปัจจุบันรู้จักกันในชื่อว่า กฎการเคลื่อนที่ของดาวเคราะห์ของเค็พเพลอร์ โดยกฎข้อที่หนึ่ง "ดาวเคราะห์โคจรด้วยวงโคจรวงรีโดยมีดวงอาทิตย์อยู่ที่จุดโฟกัสหนึ่ง" และกฎข้อที่สอง (กฎพื้นที่กวาดคงที่) ได้ถูกอธิบายไว้ อย่างไรก็ตาม เนื่องจากในยุคสมัยของเค็พเพลอร์นั้นยังไม่มีแคลคูลัส การอธิบายทางคณิตศาสตร์จึงเป็นในทางเรขาคณิตเป็นหลัก โดยตัวเค็พเพลอร์เองได้เขียนอธิบายเป็นคำพูด ไม่ใช่เป็นสูตรทางคณิตศาสตร์ แต่หากเขียนเป็นสมการก็จะได้แบบนี้ (ดูรูปทางขวาประกอบ)
t \propto  สามเหลี่ยม  KHN +  เซกเตอร์  KHA   = \frac{ 1 }{ 2 } ( E - e \sin E)
โดยที่  t  คือเวลานับจากที่ดาวเคราะห์โคจรผ่านจุดใกล้,  e  คือความเยื้องศูนย์กลาง และ  E  คือมุมกวาดเยื้องศูนย์กลาง
ต่อมาสูตรนี้ถูกเขียนใหม่ในภายหลังโดยเลอ็อนฮาร์ท อ็อยเลอร์ โดยอ็อยเลอร์ได้แสดงได้โดยใช้คาบการโคจร T เขียนเป็น
\frac{ t }{ T } = \frac{ E - e \sin E }{ 2 \pi }
หรือใช้ความเร็วเชิงมุมเฉลี่ย  n = 2 \pi / T  แล้วแสดงด้วยค่าที่เรียกว่ามุมกวาดเฉลี่ย ซึ่งนิยามโดย M = nt เขียนสมการใหม่ได้ในรูป
M = E - e \sin E
ซึ่งสมการในรูปแบบนี้เองที่ได้กลายมาเป็นที่รู้จักโดยทั่วไปในชื่อว่า สมการเค็พเพลอร์
ในยุคปัจจุบันเราสามารถระบุตำแหน่งของดาวเคราะห์ในแต่ละช่วงเวลาได้โดยการแก้สมการการเคลื่อนที่ด้วยวิธีการวิเคราะห์เชิงตัวเลข แต่ในยุคของเค็พเพลอร์นั้นยังไม่มีวิธีการแบบนั้น รวมถึงยังไม่มีการค้นพบกฎความโน้มถ่วงสากลของนิวตันด้วย ดังนั้นในการระบุตำแหน่งของดาวเคราะห์ในแต่ละช่วงเวลานั้น จึงต้องทำโดยเริ่มจากกำหนดรูปร่างของวงโคจรวงรี (กล่าวคือตัวแปร  e  และ  l  ของระบบพิกัดเชิงขั้วของวงรี  r = l / ( 1 + e \cos \theta ) ) แล้วก็แก้สมการของเค็พเพลอร์ นั่นคือเมื่อได้ค่ารู้ค่า  M  และ  e  เราต้องแก้หาว่า  E  สามารถเขียนเป็นฟังก์ชันของ  M  และ  e  ได้อย่างไร อย่างไรก็ตาม เนื่องจากสมการนี้เป็นสมการอดิศัย จึงต้องใช้เทคนิคที่มีความซับซ้อนในการหาผลเฉลย
== การแก้ ==
วิธีแก้สมการเค็พเพลอร์ที่เป็นที่รู้จักดีมีอยู่ 2 วิธี โดยวิธีหนึ่งคือการใช้ทฤษฎีบทของลากร็องฌ์ และอีกวิธีคือการแสดงด้วยฟังก์ชันเบ็สเซิล
เมื่อใช้ทฤษฎีบทของลากร็องฌ์ เราสามารถเขียนสมการเค็พเพลอร์ในรูปของอนุกรมกำลังได้เป็น
E = e \sin M + \frac{ e^{ 2 } }{ 2 } \sin 2 M + \cdots
โดยจะใช้ได้ดีเมื่อ e มีขนาดเล็ก
ส่วนวิธีการแสดงด้วยฟังก์ชันเบ็สเซิลนั้นใช้ได้ดีแม้ในกรณีที่ e ไม่ได้มีขนาดเล็ก ทำโดยแจกแจงเป็นอนุกรมฟูรีเย ซึ่งผลสุดท้ายแล้วจะได้ว่า
E = M + \sum^{ \infty }_{ n = 1 } \frac{ 2 }{ n } J_{ n } (  n e ) \sin n M
โดยในที่นี้ J_n คือฟังก์ชันเบ็สเซิลอันดับที่ n
J_{ n } ( z ) = \frac{ 1 }{ \pi }\int^{ \pi }_{ 0 } \cos ( z \sin \theta - n \theta) d \theta
== อ้างอิง ==
วงโคจร
กลศาสตร์ท้องฟ้า
กลศาสตร์ดั้งเดิม
โยฮันเนิส เค็พเพลอร์
ซุปครีมเห็ด

ซุปครีมเห็ด (Cream of mushroom soup) คือซุปชนิดหนึ่งซึ่งเป็นรูส์แบบบางโดยใช้ครีม หรือ นม และถูกเพิ่มด้วยเห็ด หรือ น้ำบรอธเห็ด ซุปชนิดนี้เป็นที่รู้จักอย่างแพร่หลายให้ทวีปอเมริกาเหนือจากการผลิตเป็นอาหารกระป๋อง ซุปครีมเห็ดมักจะถูกใช้เป็นส่วนประกอบในอาหารประเภทคัสเซอโรล และคอมฟอร์ตฟูด ซึ่งการใช้ดังกล่าวก็คล้ายคลึงกับการใช้น้ำเกรวีรสเห็ด
==ประวัติ==
ซุปที่ทำมาจากครีมและเห็ดนั้นมีประวัติการทำที่ยาวนานก่อนที่จะถูกทำมาผลิตเป็นอาหารกระป๋อง ในอาหารอิตาลีโบราณ (ซัลซาคอลลา) และอาหารฝรั่งเศส (เบชาแมล) ซึ่งเป็นครีมซอสหรือซุปมีพื้นฐานมาจากองค์ประกอบเหล่านี้มาหลายร้อยปีแล้ว สำหรับในสหรัฐบริษัท Campbell Soup Company ได้เริ่มทำการผลิตซุปครีมเห็ดในปี ค.ศ. 1934 ซึ่งมันก็ได้กลายเป็นอาหารประเภทซุปที่เป็นที่รู้จักเป็นอย่างมาก
==ในระดับภูมิภาค==
สำหรับซุปครีมเห็ดกระป๋องนั้นได้ถูกนิยามว่าเป็น "อเมริกาส์เบชาแมล" (America's béchamel)  ในรัฐมินนิโซตาส่วนประกอบมักจะถูกนิยามว่า "ลูเทอแรนบินเดอร์" (Lutheran binder) ซึ่งอิงมาจากวิธีการเพิ่มความข้น และมันมีความโดดเด่นในสูตรอาหารจานร้อนโดยเฉพาะในตำราอาหารของคริสตจักรนิกายลูเทอแรน
==อ้างอิง==
ซุป
อาหารอเมริกัน
สโมสรฟุตบอลลีดส์ยูไนเต็ดในฤดูกาล 2023–24

ฤดูกาล 2023–24 เป็นฤดูกาลที่ 104 ของลีดส์ยูไนเต็ดและเป็นฤดูกาลแรกของสโมสรที่กลับสู่อีเอฟแอลแชมเปียนชิป หลังจากตกชั้นจากพรีเมียร์ลีก นอกจากลีกแล้วพวกเขาจะแข่งขันในเอฟเอคัพและลีกคัพด้วย
== ซื้อขาย ==
=== เข้า ===
== พรีซีซั่นและนัดกระชับมิตร ==
ในวันพฤหัสบดีที่ 25 พฤษภาคม ลีดส์ยูไนเต็ดยืนยันการอุ่นเครื่องก่อนเปิดฤดูกาลนัดแรกกับแมนเชสเตอร์ยูไนเต็ดในออสโล ประเทศนอร์เวย์ ต่อมาเพิ่มการแข่งขันกระชับมิตรอีก 2 นัด พบกับมอนาโก และฮาร์ตออฟมิดโลเธียน
== แชมเปียนชิป ==
===ตารางคะแนนลีก===
== อ้างอิง ==
ฤดูกาลแข่งขันของสโมสรฟุตบอลลีดส์ยูไนเต็ด
วัดเขาเม็งอมรเมศร์

วัดเขาเม็งอมรเมศร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอเมืองกาญจนบุรี จังหวัดกาญจนบุรี มีเนื้อที่โดยประมาณ 35 ไร่
วัดเขาเม็งอมรเมศร์ สันนิษฐานว่าแต่เดิมใช้เป็นหอสังเกตการณ์ข้าศึกและยังค้นพบโบราณสถานเก่าแก่ที่อยู่ในสมัยอยุธยาอีกหลายอย่าง มีเจดีย์ตั้งอยู่บนยอดเขาซึ่งสันนิษฐานว่าเป็นเจดีย์สมัยอยุธยาตั้งอยู่ 2 องค์และมีเก๋งจีน 1 หลัง ผนังเก๋งจีนมีอักขระภาษาจีนและสถูปเจดีย์แบบจีนตั้งอยู่บนยอดเขา มีผู้มาค้นพบราวปลายพระบาทสมเด็จพระพุทธเลิศหล้านภาลัยซึ่งคาดว่าน่าจะเป็นชาวจีนหรือชาวญวนมาสร้างไว้ ต่อมาได้มีการสร้างอาคารครอบเก๋งจีนและได้สร้างมณฑปบนยอดเขาเม็ง ภายในมณฑปมีพระพุทธรูปปางเลไลย์องค์ใหญ่ ทางขึ้นเขาเป็นบันไดสายรุ้ง ทั้งสองฝั่งเป็นรูปปั้นพญานาค บันไดสายรุ้งนั้นมีจำนวนขั้นโดยประมาณ 400 ขั้นบันได ทางด้านหน้าของวัดจะมีพระพุทธรูปปางสมาธิ
สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2480
==อ้างอิง==
เขาเม็งอมรเมศร์
ฟังก์ชันอดิศัย

ฟังก์ชันอดิศัย (transcendental function)  คือ ฟังก์ชันวิเคราะห์ที่ไม่สามารถแก้ด้วยสมการพีชคณิตได้ ซึ่งตรงกันข้ามกับฟังก์ชันพีชคณิต กล่าวอีกนัยหนึ่งคือ ฟังก์ชันอดิศัยอยู่เหนือพีชคณิตในแง่ที่ว่ามันไม่สามารถแสดงได้โดยการดำเนินการทางพีชคณิตเช่น การบวก การคูณ และ การยกกำลัง การถอดรากด้วยจำนวนครั้งที่จำกัดได้
ตัวอย่างของฟังก์ชันอดิศัยที่พบบ่อบ ได้แก่ ฟังก์ชันตรีโกณมิติ ฟังก์ชันเลขชี้กำลัง ลอการิทึม
ในนิยามอย่างเป็นทางการนั้นอธิบายว่า ฟังก์ชันวิเคราะห์  ของตัวแปรจำนวนจริง หรือตัวแปรจำนวนเชิงซ้อน z นั้นจะถือว่าเป็นฟังก์ชันอดิศัยถ้าหาก  เป็นอิสระเชิงพีชคณิตกับ z คำนิยามนี้ยังสามารถขยายไปยังฟังก์ชันหลายตัวแปรได้อีกด้วย
== ดูเพิ่ม ==
อดิศัย
จำนวนอดิศัย
สมการอดิศัย
== อ้างอิง ==
ฟังก์ชันและการจับคู่
พีชคณิต
ประเภทของฟังก์ชัน
เกาะคลุ้ม

เกาะคลุ้ม บ้างเขียนว่า เกาะคลุ่ม เป็นเกาะในเขตพื้นที่อุทยานแห่งชาติหมู่เกาะช้าง ตำบลเกาะช้างใต้ อำเภอเกาะช้าง จังหวัดตราด อยู่ทางใต้ของเกาะช้างอยู่ตรงข้ามหาดหวายแฉก
ทางด้านประวัติศาสตร์ บริเวณนี้เคยเป็นสมรภูมิรบทางทะเลระหว่างกองทัพเรือไทยกับฝรั่งเศสสมัยยุคล่าอาณานิคม แต่เดิมบนเกาะนี้มีชาวบ้านอาศัยอยู่ เมื่อราว พ.ศ. 2562 เปิดให้นักท่องเที่ยวพักค้างคืน มีรีสอร์ตเพียงแห่งเดียวชื่อ คุ้มนางพญารีสอร์ท
เกาะคลุ้มเป็นเกาะที่ไม่มีหาดทราย ฝั่งตะวันออกของเกาะเรียงรายด้วยสวนมะพร้าวและยางพารา ด้านตะวันตกเป็นหน้าผาชัน บนเกาะไม่มีระบบสาธารณูปโภค นักท่องเที่ยวนิยมมาดำน้ำลึกบริเวณทางทิศเหนือของเกาะ ซึ่งเป็นลานหินลูกบาตรและหินลาดหลังคุ้ม มีปะการังลึกประมาณ 10–20 เมตร ยังเป็นจุดที่เคยพบฉลามวาฬ
==อ้างอิง==
คลุ้ม
คลุ้ม
รัฐบาลฌ็อง กัสแต็กซ์

รัฐบาลฌ็อง กัสแต็กซ์ (Gouvernement Jean Castex; 6 กรกฎาคม ค.ศ. 2020 - 16 พฤษภาคม ค.ศ. 2022) เป็นรัฐบาลคณะที่ 42 ของประเทศฝรั่งเศส ซึ่งแต่งตั้งขึ้นวันที่ 6 พฤษภาคม ค.ศ. 2020 หลังจากมีแอมานุเอล มาครง ประธานาธีบดี ได้แต่งตั้งนายฌ็อง กัสแต็กซ์ อดีตนายกเทศมนตรีของเมืองปราด มาดำรงตำแหน่งเป็นนายกรัฐมนตรี โดยกฤษฎีกาของวันที่ 3 กรกฎาคม ค.ศ. 2020
จากนั้น มีการแต่งตั้งคณะรัฐบาลในวันที่ 6 กรกฎาคม ค.ศ. 2020 แล้วในวันที่ 15 พฤษภาคม ค.ศ. 2020 ได้มีคำแถลงนโยบายทั่วไป (Déclaration de politique générale) จากนายกรัฐมนตรีที่สมัชชาแห่งชาติ ซึ่งได้รับความไว้วางใจจากสมาชิกสมัชชาแห่งชาติด้วย 345 เสียง
ภายหลังแต่งตั้งรัฐบาล มีการปรับปรุงตำแหน่งหลายครั้ง ดังนี้
วันที่ 26 กรกฎาคม ค.ศ. 2020 (เลขาธิการรัฐ 11 คนได้รับแต่งตั้งเพิ่ม)
วันที่ 8 ธันวาคม ค.ศ. 2021 (รัฐมนตรี 1 คนพ้นจากความเป็นรัฐมนตรี, รัฐมนตรี 1 คนได้รับแต่งตั้งเพิ่ม)
วันที่ 5 มีนาคม ค.ศ. 2022 (รัฐมนตรี 1 คนลาออกจากตำแหน่ง, รัฐมนตรี 1 คนพ้นจากความเป็นรัฐมนตรี และ รัฐมนตรี 1 คนโยกย้ายไปเป็นรัฐมนตรีอื่น)
== อ้างอิง ==
การเมืองฝรั่งเศส
ประเทศฝรั่งเศส
สาธารณรัฐฝรั่งเศสที่ 5
ประวัติศาสตร์ฝรั่งเศส
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 นัดชิงชนะเลิศ

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 นัดชิงชนะเลิศ เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 8 กรกฎาคม พ.ศ. 2566 ที่ อัดจาราเบต อารีนา ในเมือง บาตูมี, ประเทศจอร์เจีย, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023. แมตช์นี้เป็นการแข่งขันโดย อังกฤษ และ สเปน.
อังกฤษชนะนัดนี้ไปได้ 1–0 ทำให้พวกเขาครองแชมป์ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี สมัยที่สาม.
==เส้นทางสู่นัดชิงชนะเลิศ==
==แมตช์==
===รายละเอียด===
{| width=92%
|-
|
|
|}
{| width="100%"
|valign="top" width="40%"|
|valign="top"|
|valign="top" width="50%"|
|}
==หมายเหตุ==
==อ้างอิง==
==แหล่งข้อมูลอื่น==
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี
นัดชิงชนะเลิศ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 นัดชิงชนะเลิศ
ซิมโฟนีหมายเลข 7 (ชอสตโกวิช)

ซิมโฟนีหมายเลข 7 ของดมีตรี ชอสตโกวิช ในบันไดเสียง ซีไมเนอร์ โอปุสที่ 60 ชื่อเล่นว่า เลนินกราด  เริ่มต้นประพันธ์ขึ้นในเลนินกราด ประพันธ์เสร็จในเมืองซามารา (คูบืยเชียฟในขณะนั้น) ในเดือนธันวาคม พ.ศ. 2484 และแสดงรอบปฐมทัศน์ในเมืองนั้นเมื่อวันที่ 5 มีนาคม พ.ศ. 2485 ในตอนแรก ซิมโฟนีถูกประพันธ์เพื่ออุทิศให้กับเลนิน แต่ในที่สุดซิมโฟนีก็ถูกนำเสนอเพื่อเป็นเกียรติแก่เมืองเลนินกราดที่ถูกปิดล้อม ซึ่งซิมโฟนีถูกเล่นครั้งแรกภายใต้สถานการณ์ที่เลวร้ายในวันที่ 9 สิงหาคม พ.ศ. 2485 เกือบหนึ่งปีหลังจากการปิดล้อมโดยกองทัพเยอรมัน การบรรเลงถูกถ่ายทอดโดยลำโพงทั่วเมืองและไปยังกองทัพเยอรมันเพื่อแสดงความยืดหยุ่นและการต่อต้าน ในไม่ช้า เลนินกราด ก็ได้รับความนิยมทั้งในสหภาพโซเวียตและตะวันตกในฐานะสัญลักษณ์ของการต่อต้านลัทธิฟาสซิสต์และเผด็จการ ต้องขอบคุณส่วนหนึ่งที่นักแต่งเพลงบันทึกแผ่นเสียงในซามาราและส่งมอบอย่างลับ ๆ ผ่านเตหะรานและไคโรไปยังนิวยอร์ก ที่อาร์ตูโร ตอสกานีนี ออกอากาศการบรรเลงในวันที่ 19 กรกฎาคม พ.ศ. 2485 และนิตยสาร ไทม์ ได้นำรูปชอสตโกวิชขึ้นบนหน้าปก ความนิยมนั้นจางหายไปบ้างหลัง พ.ศ. 2488 แต่ผลงานนี้ก็ยังถือเป็นบทพิสูจน์ทางดนตรีที่สำคัญของชาวโซเวียต 27 ล้านคนที่เสียชีวิตในสงครามโลกครั้งที่สอง และมักจะเล่นที่สุสานเลนินกราด ซึ่งเป็นที่ฝังศพเหยื่อกว่าครึ่งล้านคนจากการปิดล้อมเลนินกราดเป็นเวลา 900 วัน
== อ้างอิง ==
== แกล่งข้อมูลอื่น ==
Full orchestral score from the New York Philharmonic's archives
ผลงานของ ดมีตรี ชอสตโกวิช
เก็นตะ นากามูระ

เก็นตะ นากามูระ (, 14 พฤษภาคม 1995 –) เป็นนักพากย์ชายชาวญี่ปุ่น เกิดที่เมืองโยโกฮามะ จังหวัดคานางาวะ สังกัดเค็นโปรดักชัน
== ผลงานพากย์ ==
ตำนานตระกูลไทระ (ฟุจิวานะ โนะ นาริตสึเนะ)
ชาโดว์เฮาส์ (เจมส์)
ไลเออร์ ไลเออร์ (ชิโนฮาระ ฮิโรโตะ)
ดิไอดอลมาสเตอร์ มิลเลียนไลฟ์! (โปรดิวเซอร์)
โซโลเลเวลลิง (โมโรบิชิ เก็นตะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2538
บุคคลจากโยโกฮามะ
นักพากย์ชายชาวญี่ปุ่น
40 ปี ฅนคาราบาว

40 ปี ฅนคาราบาว เป็นสตูดิโออัลบั้มชุดที่ 29 และเป็นอัลบั้มสุดท้ายก่อนการยุบวงคาราบาว ในปี พ.ศ. 2567 โดยมีเพลงทั้งสิ้น 12 เพลง วางจำหน่ายเมื่อวันที่ 22 กรกฎาคม พ.ศ. 2565 ผ่านช่องทางบริการเพลงผ่านสัญญาณต่อเนื่องเป็นหลัก และต่อมายังมีการวางจำหน่ายในรูปแบบแผ่นซีดีและแผ่นเสียงอีกด้วย
เพลงหลักของอัลบั้มคือเพลงชื่อเดียวกับอัลบั้ม ซึ่งเผยแพร่ออกมาเป็นเพลงแรกของอัลบั้มเมื่อวันที่ 25 กุมภาพันธ์ พ.ศ. 2565 มีเนื้อหากล่าวถึงประวัติความเป็นมาของแกนนำ 3 คนของวงคาราบาวในปัจจุบัน (แอ๊ด, เล็ก, เทียรี่) มาจนถึงการเดินทางของวงตลอด 40 ปี
== รายชื่อเพลง ==
ต่อไปนี้เป็นรายชื่อเพลงในอัลบั้ม 40 ปี ฅนคาราบาว
== ดูเพิ่ม ==
คาราบาว
== อ้างอิง ==
== แหล่งข้อมูลอื่น ==
อัลบั้มเพลงของคาราบาว
อัลบั้มเพลงในปี พ.ศ. 2565
อัลบั้มเพลงของค่ายวอร์นเนอร์ มิวสิก ไทยแลนด์
ชินจิ คาวาดะ

ชินจิ คาวาดะ (, 6 ตุลาคม 1971 -) เป็นนักพากย์ชายชาวญี่ปุ่น เกิดที่จังหวัดโทจิงิ สังกัดเค็นโปรดักชัน
== ผลงานพากย์ ==
นินจาคาถาโอ้โฮเฮะ (อาบุราเมะ ชิโนะ)
สกูลรัมเบิ้ล สูตรรักฉบับนักเรียน (ฮานาอิ ฮารุกิ)
วุ่นรัก นักดนตรี (มิเนะ เรียวตาโร)
มินามิเกะ สามสาวซ่าฮายกแก๊ง (มินามิ ฮารุโอะ)
ก๊วนป่วนชวนบุ๋งบุ๋ง (โคเตงาวะ โทชิโอะ)
วัดป่วนชวนมารัก (อากางามิ ฮารุกาเซะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2514
บุคคลจากจังหวัดโทจิงิ
นักพากย์ชายชาวญี่ปุ่น
นานา อากูโฟ-อัดโด

นานา อัดโด ดันควา อากูโฟ-อัดโด (Nana Addo Dankwa Akufo-Addo,  ; เกิด 29 มีนาคม ค.ศ. 1944) เป็นนักการเมืองชาวกานา ซึ่งดำรงตำแหน่งเป็นประธานาธิบดีกานาตั้งแต่ปี ค.ศ. 2017 ก่อนหน้านี้เขาเคยดำรงตำแหน่งอัยการสูงสุดตั้งแต่ปี 2001 ถึง 2003 และเป็นรัฐมนตรีกระทรวงการต่างประเทศระหว่างปี 2002 ถึง 2007 ภายใต้รัฐบาลของ Kufuor
==อ้างอิง==
บุคคลที่เกิดในปี พ.ศ. 2487
บุคคลที่ยังมีชีวิตอยู่
ประธานาธิบดีกานา
นักการเมืองกานา
วิถีโคจรพาราโบลา

ในทางกลศาสตร์วงโคจร วิถีโคจรพาราโบลา (parabolic trajectory) คือวงโคจรเค็พเพลอร์ที่มีความเยื้องศูนย์กลางของวงโคจรเท่ากับ 1
== รูปร่างวิถีโคจร ==
รูปร่างของวิถีโคจรพาราโบลาแสดงโดยสมการต่อไปนี้
r=
ในที่นี้
r คือระยะทางจากวัตถุศูนย์กลาง
h คือโมเมนตัมเชิงมุมต่อหน่วยมวลรอบวัตถุศูนย์กลาง (เป็นค่าคงตัวจากกฎการอนุรักษ์โมเมนตัมเชิงมุม)
\theta เป็นมุมที่วัดจากจุดใกล้ที่สุด (มุมกวาดจริง)
G คือ ค่าคงที่ความโน้มถ่วงสากล
M คือมวลของวัตถุศูนย์กลาง
หากมุมกวาดจริง \theta เข้าใกล้ 180° ตัวส่วนของสมการข้างต้นเข้าใกล้ 0 และ r จะเข้าใกล้อนันต์
== พลังงานในวงโคจร ==
จากนั้นพลังงานวงโคจรจำเพาะจะหาได้จาก
\epsilon={v^2\over2}-{GM\over{r}}=0
โดย v คือความเร็วในการเคลื่อนที่ของวัตถุ
== ความเร็วในวิถีโคจร ==
ขนาดของความเร็วของวัตถุบนวิถีโคจรพาราโบลาแสดงได้โดยสมการต่อไปนี้
v=\sqrt{2GM\over{r}}
จากสมการนี้จะเห็นได้ว่า ขนาดของความเร็วจะเข้าใกล้ศูนย์เมื่อระยะห่างจากวัตถุท้องฟ้าศูนย์กลางไปเป็นระยะทางเข้าใกล้อนันต์
== สมการบาร์เกอร์ ==
สมการบาร์เกอร์แสดงความสัมพันธ์ระหว่างมุมกวาดจริง \nu กับเวลา t ในการเคลื่อนที่ในวิถีโคจรพาราโบลาดังนี้
t-T=\frac{1}{2}\sqrt{\frac{p^3}{\mu}}\left(D+\frac{1}{3}D^3\right)
โดยที่
D=\tan \frac{\nu}{2} เป็นตัวแปรช่วย
T คือเวลาเมื่อวัตถุผ่านจุดใกล้ที่สุด
\mu=GM
p คือเลตัสเรกตัมของวงโคจร (p=\frac{h^2}{\mu})
== อ้างอิง ==
วงโคจร
จอร์จ แรมเซย์

จอร์จ เบอร์เรลล์ แรมซีย์ (George Burrell Ramsay; 4 มีนาคม 1855 – 7 ตุลาคม 1935) เป็นนักฟุตบอลและผู้จัดการทีมชาวสกอตแลนด์
แรมซีย์เป็นเลขานุการและผู้จัดการทีมของสโมสรฟุตบอลแอสตันวิลลาใน "ยุคทอง" ของสโมสร ในฐานะผู้เล่น เขาเป็นกัปตันทีมแอสตันวิลลาคนแรกที่ชูถ้วยรางวัล มีส่วนสำคัญในการก่อตั้งสโมสร ผู้บุกเบิกการผ่านบอลซึ่งเขาเรียนรู้จากสกอตแลนด์บ้านเกิดของเขา แอสตันวิลลากลายเป็นที่รู้จักจากการผ่านบอลที่สั้นและรวดเร็วภายใต้การนำของเขา
การคว้าแชมป์ฟุตบอลลีกดิวิชันหนึ่ง 6 สมัยและเอฟเอคัพ 6 สมัยของเขา ทำให้แอสตันวิลลาเป็นสโมสรที่ประสบความสำเร็จมากที่สุดในอังกฤษ เขาได้รับการขนานนามว่าเป็นผู้จัดการทีมฟุตบอลที่ได้รับค่าจ้างเป็นคนแรกของโลก จนถึงทุกวันนี้ แรมซีย์ยังคงเป็นหนึ่งในผู้จัดการทีมที่ประสบความสำเร็จมากที่สุดในประวัติศาสตร์ฟุตบอลอังกฤษ
== อ้างอิง ==
นักฟุตบอลชาวสกอตแลนด์
ผู้เล่นสโมสรฟุตบอลแอสตันวิลลา
ผู้จัดการทีมสโมสรฟุตบอลแอสตันวิลลา
กองหน้าฟุตบอล
ผู้จัดการทีมฟุตบอลชาวสกอตแลนด์
ผู้จัดการทีมฟุตบอลในอิงกลิชฟุตบอลลีก
เดอะแมน

"เดอะแมน" (The Man) เป็นเพลงที่บันทึกโดยนักร้องและนักแต่งเพลงชาวอเมริกัน เทย์เลอร์ สวิฟต์ เป็นเพลงลำดับที่สี่ของสตูดิโออัลบั้ม เลิฟเวอร์ (2019) สวิฟต์ประพันธ์และผลิตร่วมกับโจเอล ลิตเทิต "เดอะแมน" เป็นแนวเพลงซินท์ป็อปและอิเล็กโทรป็อปที่มีเสียงประสานที่ฉูดฉาด ซินท์ที่มืดมน และจังหวะที่ดังก้องกังวาน สวิฟต์จินตนาการตัวเธอเองว่าจะได้รับการปฏิบัติอย่างไรหากเธอนั้นเป็นผู้ชาย เพลงนี้ได้รับการตอบรับที่ดีจากนักวิจารณ์ซึ่งยกย่องการแสดงที่สื่อถึงคตินิยมสิทธิสตรี
เพลงขึ้นสูงสุดที่อันดับ 23 ในบิลบอร์ดฮอต 100 ในสหรัฐเมื่ออัลบั้มเปิดตัว และเข้าสู่ 40 อันดับแรกในออสเตรเลีย เบลเยียม แคนาดา สาธารณรัฐเช็ก เอสโตเนีย ฮังการี ไอร์แลนด์ มาเลเซีย นิวซีแลนด์ นอร์เวย์ สิงคโปร์ สโลวาเกีย และสหราชอาณาจักร ได้ส่งผลต่อดนตรีร่วมสมัยสำหรับผู้ใหญ่ และวิทยุเพลงป็อปในสหรัฐอเมริกา ในวันที่ 27 และ 28 มกราคม ค.ศ. 2020 โดยเป็นซิงเกิลที่สี่จากอัลบั้ม ในวันที่ 18 กุมภาพันธ์ ค.ศ. 2020 เพลงเวอร์ชันอะคูสติกของการแสดงสด "เดอะแมน (ไลฟ์ฟรอมปารีส)" เผยแพร่บนแพลตฟอร์มเพลงทั้งหมดพร้อมกับวิดีโอการแสดงสด
มิวสิกวิดีโอเผยแพร่เมื่อวันที่ 27 กุมภาพันธ์ ค.ศ. 2020 ซึ่งกำกับโดยสวิฟต์เอง นับเป็นการเปิดตัวผลงานการกำกับเดี่ยวครั้งแรกของเธอ ในวิดีโอสวิฟต์ได้แสดงเป็นตัวละครชายตามทฤษฎีของเธอ โดยมีชื่อว่า "ไทเลอร์ สวิฟต์" พากย์เสียงโดยดเวย์น จอห์นสัน นำเสนอตัวอย่างพฤติกรรมการกีดกันทางเพศที่แพร่หลายในสังคม รวมถึงวัตถุทางเพศ การคัดค้านการทำให้ผู้หญิงเป็นเพศ ภาวะความเป็นชายเป็นพิษ และปิตาธิปไตย วิดีโอดังกล่าวได้รับเสียงชื่นชมอย่างมากสำหรับแนวคิดและการเปลี่ยนแปลงของสวิฟต์ให้กลายเป็นผู้ชาย โดยได้รับการเสนอชื่อเข้าชิงรางวัลวิดีโอแห่งปี วิดีโอที่มีข้อความแฝงนัยยอดเยี่ยม และกำกับการแสดงยอดเยี่ยมที่งานเอ็มทีวีวิดีโอมิวสิกอะวอดส์ ค.ศ. 2020 และได้รับรางวัลกำกับการแสดงยอดเยี่ยม ทำให้สวิฟต์เป็นผู้กำกับหญิงเดี่ยวคนแรกในประวัติศาสตร์เอ็มทีวีวิดีโอมิวสิกอะวอดส์ที่คว้ารางวัลสาขานี้
== ชาร์ต ==
=== ชาร์ตประจำสัปดาห์ ===
=== ชาร์ตสิ้นปี ===
== การรับรอง ==
== ประวัติการจำหน่าย ==
== อ้างอิง ==
เพลงในปี พ.ศ. 2562
ซิงเกิลในปี พ.ศ. 2563
เพลงอิเล็กโทรป็อป
มิวสิกวิดีโอที่กำกับโดยเทย์เลอร์ สวิฟต์
ซิงเกิลในสังกัดรีพับลิกเรเคิดส์
เพลงบันทึกเสียงที่ผลิตโดยเทย์เลอร์ สวิฟต์
เพลงที่ประพันธ์คำร้องโดยเทย์เลอร์ สวิฟต์
เพลงของเทย์เลอร์ สวิฟต์
เพลงซินท์ป็อปอเมริกัน
โรงเรียนหนองกราดวัฒนา

โรงเรียนหนองกราดวัฒนา เป็นโรงเรียนมัธยมประจำตำบลหนองกราด ตั้งอยู่ที่ตำบลหนองกราด อำเภอด่านขุนทด จังหวัดนครราชสีมา
== ประวัติโรงเรียน ==
โรงเรียนหนองกราดวัฒนา ก่อตั้งเมื่อปีการศึกษา  2519 โดยมีพื้นที่จัะดการศึกษาทั้งหมด 43 ไร่ 2 งาน 83 ตารางวา
ผู้ริเริ่มก่อตั้งคือ นายพงษ์พันธ์  จำปามูล ผู้ช่วยศึกษาธิการอำเภอด่านขุนทดขณะนั้น และนายน้อม ชันขุนทด ตำแหน่งครูใหญ่โรงเรียนวัดหนองกราด (สังวรอุปถัมภ์) มารักษาการในตำแหน่งครูใหญ่  จากนั้นคณะครูและประชาชนในตำบลหนองกราดได้มอบอำนาจให้ นายน้อม  ชันขุนทด เป็นตัวแทนมอบที่ดินให้แก่ทางราชการ เพื่อใช้เป็นสถานที่ก่อสร้างโรงเรียน
วันที่ 3  มิถุนายน พ.ศ. 2519 เปิดทำการสอนครั้งแรก มีนักเรียนจำนวน 17 คน โดยใช้ห้องเรียนในโรงเรียนวัดหนองกราดเป็นที่เรียนชั่วคราว
ต่อมากรมสามัญศึกษาได้แต่งตั้งให้นายทองขาว โคตรโยธา อาจารย์ใหญ่โรงเรียนมัธยมด่านขุนทด มารักษาการในตำแหน่งครูใหญ่โรงเรียนหนองกราดวัฒนา และต่อมาได้ส่งนาย เชษฐ์ จินดานุภาพ มาทำการสอนร่วมกับคณะครูโรงเรียนวัดหนองกราด (สังวรอุปถัมภ์)
วันที่ 26 กุมภาพันธ์ พ.ศ. 2520 กรมสามัญศึกษาได้แต่งตั้งให้ นายบุญยัง ไชยศรี ตำแหน่งอาจารย์ 1 โรงเรียนราชสีมาวิทยาลัย มาดำรงตำแหน่งครูใหญ่ ได้นำคณะครู กำนัน ผู้ใหญ่บ้านและชาวบ้านช่วยกันพัฒนาโดยมีหลวงพ่อเนียม เจ้าอาวาสวัดหนองกราด และนายน้อม ชันขุนทดเป็นแกนนำการพัฒนา
== ทำเนียบผู้บริหาร ==
== อ้างอิง ==
โรงเรียนในอำเภอด่านขุนทด
โรงเรียนสังกัดสำนักงานเขตพื้นที่การศึกษามัธยมศึกษานครราชสีมา
โรงเรียนที่ก่อตั้งในปี พ.ศ. 2519
โดราเอมอน ตอน โนบิตะกับโลกแห่งดนตรี

โดราเอมอน ตอน โลกแห่งซิมโฟนีของโนบิตะ (ชื่อภาษาไทยอย่างไม่เป็นทางการ) (Nobita's Earth Symphony ) เป็นโดราเอมอนฉบับภาพยนตร์ ลำดับที่ 43 และเป็นภาพยนตร์โดราเอมอนลำดับที่ 18 ของโดราเอมอนฉบับภาพยนตร์ ปี 2005 ภาพยนตร์ได้ประกาศเปิดตัวอย่างเป็นทางการ เมื่อวันที่ 6 กรกฎาคม พ.ศ. 2566 ผ่านทางเว็บไซต์ มีกำหนดฉายภาพยนตร์ในประเทศญี่ปุ่น 1 มีนาคม พ.ศ. 2567 ภาพยนตร์เรื่องนี้เป็นหนึ่งในโปรเจกต์เฉลิมฉลองครบรอบ 90 ปี ผลงานของ ฟูจิโกะ ฟูจิโอะ ร่วมกับ ตำรวจกาลเวลา อนิเมชั่นซีรีส์ที่มีกำหนดฉายในปี 2567 ทาง เน็ตฟลิกซ์
== นักแสดง ==
== ทีมงาน ==
ต้นฉบับ โดย ฟูจิโกะ เอฟ. ฟูจิโอะ
ผู้กำกับ - คาซุอากิ อิมาอิ
บทภาพยนตร์ - เทรุโกะ อุทสึมิ
== อ้างอิง ==
== แหล่งข้อมูลอื่น ==
(ญี่ปุ่น)
ภาพยนตร์ที่ออกฉายในปี พ.ศ. 2567
โดราเอมอนฉบับภาพยนตร์